நின்றது தானாய் நிறைந்த மகேசுரன்சென்றங் கியங்கும் அரந்திரு மாலவன்மன்றது செய்யும் மலர்மிசை மேலயன்என்றிவ ராக இசைந்திருந் தானே. ஒருவனு மேஉல கேழும் படைத்தான்ஒருவனு மேஉல கேழும் அளித்தான்ஒருவனு மேஉல கேழுந் துடைத்தான்ஒருவனு மேஉல கோடுயிர் தானே. செந்தா மரைவண்ணன் தீவண்ணன் எம் இறைமைந்தார் முகில்வண்ணன் மாயஞ்செய் பாசத்தும்கொந்தார் குழலியர் கூடிய கூட்டத்தும்அந்தார் பிறவி அறுத்துநின் றானே. தேடுந் திசைஎட்டுஞ் சீவன் உடல்உயிர்கூடும் பிறவிக் குணஞ்செய்த மாநந்திஊடும் அவர்தம் துள்ளத்துள் ளேநின்றுநாடும் வழக்கமும் நான்அறிந் தேனே. ஓராய மேஉல கேழும் படைப்பதும்ஓராய மேஉல கேழும் அளிப்பதும்ஓராய மேஉல கேழுந் துடைப்பதும்ஓராய மேஉல கோடுயிர் தானே. நாதன் ஒருவனும் நல்ல இருவருங்கோது குலத்தொடுங் கூட்டிக் குழைத்தனர்ஏது பணியென் றிசையும் இருவருக்காதி இவனே அருளுகின் றானே. அப்பரி செண்பத்து நான்குநூ றாயிரம்மெய்ப்பரி செய்தி விரிந்துயி ராய்நிற்கும்பொய்ப்பரி செய்திப் புகலும் மனிதர்கட்கிப்பரி சேஇருள் மூடிநின் றானே. ஆதித்தன் சந்திரன் அங்கிஎண் பாலர்கள்போதித்த வானொலி பொங்கிய நீர்ப்புவிவாதித்த சத்தாதி வாக்கு மனாதிகள்ஓதுற்ற மாயையின் விந்துவின் உற்றதே.